У Вікіпедыі ёсць артыкулы пра іншых асоб з прозвішчам Кац.

**Артур Кац** (нар. 26 снежня 1994, Мінск) — беларускі футбаліст, абаронца клуба «Маладзечна».

Клубная кар’ера
---------------

Выхаванец мінскай футбольнай школы «Трактар», з 2013 года выступаў за дубль барысаўскага БАТЭ ў якасці паўабаронцы. У красавіку 2015 года быў аддадзены ў арэнду ў «Гарадзею», аднак згуляў у Першай лізе ўсяго ў 5 матчах за клуб. У сезоне 2016 на правах арэнды выступаў за клуб «Смалявічы-СТІ», які падпісаў дагавор аб супрацоўніцтве з БАТЭ. Аднак, па заканчэнні сезона супрацоўніцтва было спынена, і паўабаронца пакінуў БАТЭ.

Са студзеня 2017 года праходзіў прагляд у «Гарадзеі», якая на той час ужо выступала ў Вышэйшай лізе. У лютым падпісаў кантракт з клубам, але ўжо праз два тыдні ён быў разарваны. Неўзабаве далучыўся да мінскага «Промня», у складзе якога пачаў сезон 2017. З цягам часу замацаваўся ў якасці асноўнага левага абаронцы, забіў за сезон 9 галоў, чым дапамог камандзе выйсці ў Вышэйшую лігу.

У сакавіку 2018 года падоўжыў кантракт з «Промнем». У першай палове сезона 2018 звычайна гуляў у стартавым складзе каманды, пазней страціў месца ў аснове.

У пачатку 2019 года ў сувязі з пераездам «Промня» ў Магілёў і аб’яднаннем з мясцовым «Дняпром» стаў іграком аб’яднанай каманды, якая атрымала назву «Дняпро». З’яўляўся на полі нерэгулярна, з чэрвеня страціў месца ў складзе, з кастрычніка зноў стаў прыцягвацца да матчаў, выхадзіў на замену.

У лютым 2020 года адправіўся на прагляд у «Віцебск» і ў выніку падпісаў кантракт. На полі з’яўляўся рэдка, пераважна заставаўся на лаўцы запасных, гуляў таксама за дубль. У снежні 2020 года па заканчэннні кантракта пакінуў «Віцебск».

У сакавіку 2021 года стаў іграком бабруйскай «Белшыны», якой па выніках сезона 2021 дапамог вярнуцца ў Вышэйшую лігу. У лютым 2022 года перайшоў у наваполацкі «Нафтан», разам з якім па выніках сезона 2022 выйграў Першую лігу. У лютым 2023 года падпісаў новы кантракт з наваполацкім клубам. Пакінуў «Нафтан» па пагадненні бакоў у чэрвені 2023 года.

У ліпені 2023 года далучыўся да «Маладзечна».

Дасягненні
----------

* Беларусь Пераможца Першай лігі чэмпіянату Беларусі (2): 2017, 2022

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2013 | дубль | БАТЭ | Беларусь | 15 | 0 |
| 2014 | дубль | БАТЭ | Беларусь | 30 | 3 |
| 2015 | Д2 | Гарадзея | Беларусь | 5 | 0 |
| 2016 | Д2 | Смалявічы-СТІ | Беларусь | 20 | 1 |
| 2017 | Д2 | Прамень | Беларусь | 24 | 9 |
| 2018 | Д1 | Прамень | Беларусь | 20 | 1 |
| 2019 | Д1 | Дняпро | Беларусь | 12 | 0 |
| 2020 | Д1 | Віцебск | Беларусь | 6 | 0 |
| 2021 | Д2 | Белшына | Беларусь | 20 | 0 |
| 2022 | Д2 | Нафтан | Беларусь | 23 | 2 |
| 2023 (1) | Д1 | Нафтан | Беларусь | 3 | 0 |
|

Заўвагі
-------

1. ↑  Artur Kats // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑
4. ↑  "Городея" приняла решение расстаться с Артуром Кацем через две недели после подписания контракта
5. ↑  Три футболиста пополнили ряды "Луча"
6. ↑  Артур Кац перешел в "Витебск"
7. ↑  Кац и Назаренко покидают "Витебск"
8. ↑  Артур Кац подписал контракт с "Белшиной"
9. ↑  Козлов, Игнатенко и Кац пополнили ряды "Нафтана"
10. ↑  Футбол. Довгялло, Луцевич, Лавал и еще 12 игроков подписали контракты с "Нафтаном" (руск.)(недаступная спасылка). *pressball.by* (3 лютага 2023). Архівавана з першакрыніцы 3 лютага 2023. Праверана 3 лютага 2023.
11. ↑  Хавбек Кац покинул "Нафтан" (руск.). *football.by* (8 чэрвеня 2023). Праверана 9 чэрвеня 2023.
12. ↑  Артур Кац будет выступать за "Молодечно-2018" (руск.). *football.by* (12 ліпеня 2023). Праверана 12 ліпеня 2023.

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол |